আওয়ামীলীগ নেতা তাজ মো.ইয়াছিন জানান,আমি একদল সমর্থককে নিয়ে কয়েকটি মোটর সাইকেলসহ শহরের ভাদুঘর এলাকায় নির্বাচনী প্রচারে যাবার পথে ফকিরাপুল এলাকায় পুলিশ বিনা উস্কানিতে আমাদের উপর চড়াও হয়।এসময় পুলিশের লাঠিচার্জে আমার বেশ কয়েকজন সমর্থক আহত হয়। এসময় পুলিশ আমার সাথেও অসদাচরণ করে। আমার সাথে থাকা ৮/১০ টি মোটর সাইকেলও পুলিশ আটক করে নিয়ে যায়। জানা যায়,পুলিশের লাঠিচার্জ শুরু হলে এলাকায় আতংক ছড়িয়ে পড়ে ।এ ঘটনায় শহরের বিভিন্ন এলাকায় উত্তেজনা দেখা দেয় এবং এর কিছুক্ষণ পর ফকিরাপুলের আশ-পাশ এলাকায় দুটি হাতবোমার বিস্ফোরণ ঘটে।